Harry Potter og dødstalismanene – del 1

Harry Potter og dødstalismanene – del 1 er den første delen av to av filmatiseringen av boken Harry Potter og dødstalismanene, skrevet av J.K. Rowling, og kom i 2010. Den andre filmen (Harry Potter og dødstalismanene – del 2) kom ut i 2011. Filmen er regissert av David Yates, og har nok en gang Daniel Radcliffe, Rupert Grint og Emma Watson i rollene som hovedkarakterene Harry Potter, Ronny Wiltersen og Hermine Grang.

Handling 

Magiverdenen er i fullt kaos etter Hogwarts' rektor Humlesnurrs død. Den onde fyrst Voldemort (Ralph Fiennes) tar over Magidepartementet, og dermed også kontroll over alt som skjer. Han torturerer folk som har "tvilsom" blodstatus, og dreper gompene. Magiverdenens skjebne ligger nå i hendene til våre tre unge venner Harry (Daniel Radcliffe), Ronny (Rupert Grint) og Hermine (Emma Watson). De setter ut på en farlig reise etter malacruxer – gjenstander som Voldemort har lagt igjen sjelen i, og som de må ødelegge for å i det hele tatt ha sjanse til å drepe Voldemort. Men de oppdager snart at dette ikke er noen dans på roser, og de er nødt til å stole på seg selv og hverandre for å overleve i den farlige verden, hvor det kryr av Voldemorts drabanter...

Rolleliste

Trivia 
 Både M. Night Shyamalan og Guillermo del Toro var interessert i å regissere filmen, men David Yates (regissør for de to foregående filmene) fikk fornyet tillit.
 Domnhall Gleeson, som spiller Rulle Wiltersen, er sønnen til Brendan Gleeson, som spiller Galøye Bister.
 J.K. Rowling, forfatteren av bokserien, debuterte som filmprodusent i denne filmen.

Eksterne lenker 
 
 

Filmer fra 2010
Harry Potter-filmer
Filmer basert på bøker
Engelskspråklige filmer
Britiske eventyrfilmer
Oppfølgerfilmer